ขอถามหน่อยค่ะ​ หนูประจำเดือนไม่มาหลายเดือนแร้วค่ะ อาการเป็นแปลกๆ​ กินอาหารไม่ค่อยได้ กินนิดหน่อยเหมือนจะอวก กินแร้วไม่ขี้ด้วยคร่ เปนคนอ้วนกินได้น้อยเหมือนร่างกายจะอ่อนเพียคร่​ ไม่รู้เป็นไรอยากถามค่ะ
สวัสดีค่ะ การที่ประจำเดือนไม่มานานหลายเดือน หากที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูก่อน หากตรวจพบการตั้งครรภ์ อาการที่เป็นอยู่ ก็จะเกิดจากการตั้งครรภ์ได้ แต่หากตรวจไม่พบการตั้งครรภ์ สาเหตุหนึ่งที่ทำให้ประจำเดือนขาดหายไป ก็มาจากการมีโรคอ้วนได้ เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้นอกจากนี้ ก็อาจมาจากการผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น ส่วนอาการต่างๆ คือ กินไม่ได้ ไม่ถ่ายอุจจาระ อ่อนเพลีย อาจเกิดจากการมีความเครียด วิตกกังวล มีภาวะไทรอยด์ฮอร์โมนต่ำ เป็นต้นหากตรวจไม่พบการตั้งครรภ์ และยังคงมีอาการอ่อนเพลีย และไม่ถ่ายอุจจาระ ก็ควรไปพบแพทย์เพื่อตรวจรักษาค่ะ ในเบื้องต้น ก็ควรดื่มน้ำเปล่ามากๆ ไม่ดื่มชา กาแฟ และแอลกอฮอล์ เน้นทานผักและผลไม้ พักผ่อนให้เพียงพอ เป็นต้น